Ospravedlňovanie neprítomnosti
Oznámenie o režime, podľa ktorého postupuje škola pri ospravedlňovaní neprítomnosti dieťaťa/ žiaka z dôvodu ochorenia alebo úrazu
Súkromná základná škola s materskou školou pre žiakov a deti s autizmom, Do Stošky 10, 010 04, Bánová,  
oznamuje zákonným zástupcom, že pri ospravedlňovaní neprítomnosti dieťaťa/žiaka z dôvodu ochorenia alebo úrazu postupuje od 01.09.2026 v prísnejšom režime ospravedlňovania podľa § 144 ods. 12 školského zákona.
Prísnejší režim ospravedlňovania pre:
a. Materskú školu:
Materská škola nevyžaduje potvrdenie od lekára, ak neprítomnosť dieťaťa z dôvodu ochorenia alebo úrazu trvá:
· najviac 7 po sebe nasledujúcich vyučovacích dní, a zároveň
· súhrne počas polroka školského roka najviac 21 vyučovacích dní.
Ak neprítomnosť dieťaťa z dôvodu ochorenia alebo úrazu presiahne hore uvedený rozsah vyučovacích dní, materská škola vyžaduje potvrdenie od lekára. Na neprítomnosť ospravedlňovanú rodičom stačí zaslať oznámenie v papierovej forme.
b. Základnú školu:
Základná škola vyžaduje lekárske potvrdenie, ak neprítomnosť žiaka z dôvodu ochorenia trvá:
· viac ako 5 po sebe nasledujúcich vyučovacích dní (po sebe nasledujúcich pracovných dní, v ktorých mal žiak dochádzať do školy; napr. ak žiak chýba štvrtok, piatok, pondelok, utorok, streda = spĺňa podmienku 5 po sebe nasledujúcich vyučovacích dní),
· počas polroka školského roka viac ako trojnásobok týždenného počtu vyučovacích hodín určených v príslušnom učebnom pláne školského vzdelávacieho programu.
Ospravedlnenie od lekára sa vyžaduje, ak neprítomnosť žiaka z dôvodu ochorenia alebo úrazu presiahne hore uvedený rozsah vyučovacích dní/hodín, príp. na žiadosť školy aj pri nižšom počte vymeškaných dní, ak ide o podozrenie zo záškoláctva.   Na neprítomnosť ospravedlňovanú rodičom stačí zaslať oznámenie v papierovej forme.
Pravidlá ospravedlňovania sú uvedené aj v školských poriadkoch pre MŠ a ZŠ.

